钦定古今图书集成/明伦汇编/氏族典/第537卷 > 石元孙
## 钦定古今图书集成/明伦汇编/氏族典/第537卷 > 石元孙

按《宋史石守信传》：“守信子保兴。保兴子元孙，字善良，
以守信荫为东头供奉官，累迁如京副使。仁宗即位，
改文思副使，为澶州巡检，徙知莫州，有治迹，再迁西
上阁门使、并代州兵马钤辖，历侍卫亲军步军殿前
都虞候、鄜延副都总管、缘边安抚使，迁邕州观察使。
康定初，夏人寇延州，元孙战败见执。及元昊纳款纵”
归，帝乃贷元孙，安置全州。后徙许州，还京师卒。